ואלרי גזאייב

ואלרי גאורגייביץ' גזאייב (ברוסית: Валерий Георгиевич Газзаев; באוסטית: Валерæ Георгийы фырт Гæззаты; נולד ב-7 באוגוסט 1954) הוא כדורגלן עבר ומאמן כדורגל רוסי ממוצא אוסטי. משנת 2011 גזאייב מכהן כנשיא מועדון אלניה ולדיקווקז.

קריירה 
תחילת קריירת הכדורגל של גזאייב הייתה כחלוץ במועדוני כדורגל הסובייטים. בין השאר שיחק בלוקומוטיב מוסקבה, דינמו מוסקבה, עימה זכה בגביע ברית המועצות, ובדינמו טביליסי. לאורך הקריירה שלו שותף ב-283 משחקים בליגת העל הסובייטית והבקיע 89 שערים.

במדי נבחרת ברית המועצות בכדורגל היה גזאייב שותף בזכייה באליפות אירופה לנבחרות עד גיל 21, אליפות אירופה לנבחרות עד גיל 23 ובמדליית הארד באולימפיאדת מוסקבה.

גזאייב פרש ממשחק פעיל ב-1986 והחל בקריירת אימון, תחילה בקבוצות נוער, אך עד מהרה עבר למועדונים מקצועיים. ב-1995 נחל הצלחה גדולה כאשר נטל את תואר אליפות ליגת העל הרוסית מספרטק מוסקבה עם קבוצתו - ספרטק-אלניה ולדיקווקז. הייתה זו הפעם הראשונה שהקבוצה המוסקבאית כשלה להשיג האליפות בליגה הרוסית. גזאייב עזב לבסוף את ספרטק-אלניה ב-1999 ועבר לאמן לתקופה קצרה את קבוצתו לשעבר - דינמו מוסקבה. אחריה עבר לאמן את צסק"א מוסקבה, שם נחל שוב הצלחות רבות: ב־3 גביעים ו-3 אליפויות מקומיים וב-2004 בגביע אופ"א.

גזאייב אימן לתקופה קצרה את נבחרת רוסיה בכדורגל עד גיל 21 ואת הנבחרת הבוגרת, בין שתי תקופות כמאמן צסק"א.

תארים
כשחקן
 אליפות אירופה לנוער - 1976, 1980
 מקום שלישי באולימפיאדת מוסקבה - 1980
 גביע ברית המועצות בכדורגל - 1984

כמאמן
 גביע אופ"א - 2004
 אליפות רוסיה - 1995, 2003, 2005, 2006
 גביע רוסיה בכדורגל - 2006, 2007
 על פועלו בתחום הספורט עוטר גזאייב בשני עיטורי כבוד אזרחיים רוסיים - עיטור הידידות ועיטור הכבוד.

קישורים חיצוניים

כדורגלנים סובייטים
חלוצי כדורגל סובייטים
ולדיקווקז: כדורגלנים
כדורגלני אלניה ולדיקווקז
כדורגלני סק"א רוסטוב
כדורגלני לוקומוטיב מוסקבה
כדורגלני דינמו מוסקבה
כדורגלני דינמו טביליסי
אוסטים
מאמני כדורגל רוסים
מאמני כדורגל סובייטים
מאמני נבחרת רוסיה בכדורגל
מאמני דינמו מוסקבה (כדורגל)
מאמני צסק"א מוסקבה (כדורגל)
מאמני דינמו קייב
זוכי פרס מאמן השנה באירופה
כדורגלנים באולימפיאדת מוסקבה (1980)
חברי הדומה הממלכתית
חברי מפלגת רוסיה הוגנת
רוסים שנולדו ב-1954